Държавен вестник, бр. 30, 2006 г., стр. 25

Б Р О Й  30
Д Ъ Р Ж А В Е Н   В Е С Т Н И К
С Т Р .  25
Състав на административния съд
Чл. 164. Административният съд разглежда
делото в състав от един съдия.
Състав на Върховния административен съд
Чл. 165. Върховният административен съд
разглежда делото в състав от трима съдии.
Спиране изпълнението на административния
акт
Чл. 166. (1) Оспорването спира изпълнение-
то на административния акт.
(2) При всяко положение на делото до вли-
зането в сила на решението по искане на оспор-
ващия съдът може да спре предварителното
изпълнение, допуснато с влязло в сила разпо-
реждане на органа, издал акта, ако то би могло
да причини на оспорващия значителна или труд-
но поправима вреда. Изпълнение, допуснато с
разпореждане, може да се спре само въз основа
на нови обстоятелства.
(3) Искането по ал. 2 се разглежда в открито
заседание. Съдът се произнася незабавно с оп-
ределение, което може да бъде обжалвано с
частна жалба в 7-дневен срок от обявяването
му на заседанието.
Допускане на предварително изпълнение
от съда
Чл. 167. (1) При всяко положение на делото
по искане на страна съдът може да допусне
предварително изпълнение на административ-
ния акт при условията, при които то може да
бъде допуснато от административния орган.
(2) Когато предварителното изпълнение би
могло да причини значителна или трудно по-
правима вреда, съдът може да го допусне под
условие за внасяне на гаранция в определен от
него размер.
(3) Определението по искането подлежи на
обжалване в тридневен срок от съобщаването
му. Ако предварителното изпълнение бъде от-
менено, възстановява се положението, същест-
вувало преди изпълнението.
(4) Повторно искане пред съда може да се
прави само въз основа на нови обстоятелства.
Предмет на съдебната проверка
Чл. 168. (1) Съдът не се ограничава само с
обсъждане на основанията, посочени от оспор-
ващия, а е длъжен въз основа на представените
от страните доказателства да провери законо-
съобразността на оспорения административен
акт на всички основания по чл. 146.
(2) Съдът обявява нищожността на акта, дори
да липсва искане за това.
(3) Нищожност може да се обяви и след из-
тичане на срока по чл. 149, ал. 1—3.
Съдебен контрол и оперативна
самостоятелност
Чл. 169. При оспорване на административен
акт, издаден при оперативна самостоятелност,
съдът проверява дали административният ор-
ган е разполагал с оперативна самостоятелност
и спазил ли е изискването за законосъобраз-
ност на административните актове.
Тежест на доказване
Чл. 170. (1) Административният орган и ли-
цата, за които оспореният административен акт
е благоприятен, трябва да установят съществу-
ването на фактическите основания, посочени в
него, и изпълнението на законовите изисква-
ния при издаването му.
(2) Когато се оспорва отказ за издаване на
административен акт, оспорващият трябва да
установи, че са били налице условията за изда-
ването му.
Доказателства
Чл. 171. (1) Доказателствата, събрани редов-
но в производството пред административния
орган, имат сила и пред съда. Съдът може да
разпита като свидетели лицата, дали сведения
пред административния орган, и вещите лица
само ако намери за необходимо да ги изслуша
непосредствено.
(2) По искане на страните съдът може да
събира и нови доказателства, допустими по
Гражданския процесуален кодекс. Вещи лица,
оглед или освидетелстване той може да назна-
чава и служебно.
(3) Страните са длъжни да съдействат за
установяване на истината.
(4) Съдът е длъжен да съдейства на страни-
те за отстраняване на формални грешки и неяс-
ноти в изявленията им и да им указва, че за
някои обстоятелства от значение за делото не
сочат доказателства.
(5) По исканията за доказателства съдът се
произнася в закрито заседание. Разрешаването
им може да стане и в първото заседание по де-
лото, ако съдът намери, че е необходимо да
изслуша и устните обяснения на страните по
посочените от тях доказателства.
Решение по делото
Чл. 172. (1) Съдът постановява решение в
едномесечен срок от заседанието, в което е
приключило разглеждането на делото.
(2) Съдът може да обяви нищожността на
оспорения административен акт, да го отмени
изцяло или отчасти, да го измени или да от-
хвърли оспорването.
(3) Когато бъдат отменени мълчалив отказ
или мълчаливо съгласие, смятат се за отмене-
ни и изричните такива, последвали преди реше-
нието за отмяна.
(4) В решението се посочват имената на стра-
ните, освен когато то има действие по отноше-
ние на всички.
Правомощия на съда при нищожност или
отмяна на административния акт
Чл. 173. (1) Когато въпросът не е предоставен
на преценката на административния орган, след
като обяви нищожността или отмени админист-
ративния акт, съдът решава делото по същество.